Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,795.29 …
12 มี.ค. 2561

Morning Market Summary
SET ช่วงเช้าปิดที่ระดับ 1,795.29 จุด เพิ่มขึ้น 19.92 จุด (+1.12%) มูลค่าการซื้อขาย33,866.10 ล้านบาท หุ้นไทยเช้านี้ปรับขึ้นตามตลาดต่างประเทศหลังตลาดหุ้นสหรัฐฯดีดขึ้นแรงจากตัวเลขการจ้างงานนอกภาคเกษตรขยายตัวสูง ขณะเดียวกันราคาน้ำมันที่ปรับขึ้นหนุนหุ้นในกลุ่มพลังงาน
Afternoon Perspective
กลยุทธ์การลงทุนในช่วงบ่าย เราคาดว่าตลาดจะมีแนวโน้มเชิงบวกหลังคลายความกังวลเรื่องตัวเลขเศรษฐกิจสหรัฐ, ปัญหาสงครามทางการค้าและความคืบหน้าเชิงบวกเกี่ยวกับการแก้ไขปัญหาในเกาหลีเหนือ โดยปัจจัยที่ยังต้องติดตามคือการประชุมธนาคารกลางสหรัฐ(Fed) ในวันที่ 20-21 มี.ค. ว่าจะมีการส่งสัญญาณการปรับคาดการณ์การขึ้นอัตราดอกเบี้ยจาก 3 ครั้งเป็น 4 ครั้งหรือไม่ หากมีอาจเป็นผลลบกับตลาดหุ้นทั่วโลกได้ ในช่วงบ่ายคาดว่าการซื้อขายเก็งกำไรยังเป็นในลักษณะการเลือกหุ้นรายตัว (selective buy) มากกว่าที่จะเป็นกลุ่ม
เราแนะนำให้ ซื้อเก็งกำไร ในหุ้นที่มีการปรับฐานลงหนักในสัปดาห์ที่ผ่านมา (โดยที่ปัจจัยพื้นฐานไม่ได้มีการเปลี่ยนแปลง) และหุ้นที่มีแรงซื้อเข้ามาในภาคเช้าอย่าง BJC CENTEL HANAROBINS TRUE ช่วงบ่ายเราให้แนวรับที่ 1784-1780 จุดและแนวต้านที่ 1798-1800 จุด
Technical Pick
SET Index: 1795.29 ปรับตัวเพิ่มขึ้นเกิดสัญญาณฟื้นตัวทางเทคนิคเข้าใกล้แนวต้านสำคัญที่ระดับ 1800 จุด หลังจากปรับตัวลดลงไปทดสอบแนวรับที่ 1765 จุดแล้วสามารถ
ฟื้นตัวกลับขึ้นมาได้ แต่การปรับตัวเพิ่มขึ้นต่อเนื่องทะลุผ่านระดับ 1800 จุดขึ้นไป เราแนะนำให้รอการปรับตัวเพิ่มขึ้นทะลุผ่านแนวต้านของเส้นค่าเฉลี่ย 10 และ 20 วันที่ 1805 จุด จะเป็นจังหวะเข้าซื้อหุ้น เพื่อคาดหวังการปรับตัวเพิ่มขึ้นไปทดสอบแนวต้านที่ 1840 จุด
The Siam Cement (SCC TB; THB 500.00) – ซื้อ
Polyplex (Thailand) (PTL TB; THB 16.10) – ซื้อ
 